Centrum športových aktivít FSV UCM zorganizovalo v utorok 24. novembra v poradí už 4. ročník Športového dňa študentov a zamestnancov FSV. Športovalo sa v telocvični V jame a v Mestskej športovej hale, kde okrem futbalu, florbalu a stolného tenisu, si účastníci mali možnosť zasúťažiť v ďalších sedemnástich športových disciplínach. V rámci tohto podujatia študenti pripravili stanovište so zdravými nápojmi, ktoré podávali účastníkom a záujemcom pri telocvični. Športový deň prišiel pozdraviť už po tretíkrát aj olympijský víťaz v boxe z XV. OH v Helsinkách 1952 Ján Zachara a bývalý československý reprezentant v chôdzi Milan Belko. Viacerí študenti vytvorili vo svojich športových disciplínach nové fakultné rekordy. Najúspešnejším študentom ŠD sa stal Richard Šavolt, ktorý získal prvenstvo v šiestich disciplínach.